alexandrainst/scandi-wiki huggingface dataset:
Store Studio (bygning)

Store Studio er en studiobygning i funkisstil, knyttet til Kringkastingshuset på NRK Marienlyst i Oslo. Arbeidet startet i 1938, og siden ferdigstillingen i 1950 har bygget vært en institusjon i norsk kringkastingshistorie. Salen har plass til rundt 250 publikummere.

Historie 
Store Studio var arena for en rekke direktesendte underholdningsprogrammer i radioens gullalder i 1950-årene, blant annet Rundtomkring med Leif Rustad som programleder og Show fra Store Studio med Rolf Kirkvåg og Erik Diesen.

Siden åpningen i 1950 har studioet vært Kringkastingsorkesterets hjemmebane. I 1950-årene ble det daglig sendt direktekonserter fra Store Studio, blant annet den svært populære Meloditimen med lett underholdningsmusikk på programmet. Studioet er fortsatt orkesterets daglige øvelokale og brukes jevnlig til orkesterkonserter for publikum og til musikkopptak. Studioet har imidlertid blitt for lite, og NRK vurderer nå nye lokaler for orkestret. 

Store Studio har også med jevne mellomrom vært brukt til opptak av fjernsynssendinger med publikum, særlig i fjernsynets barndom i 1960-årene på grunn av den relativt store publikumskapasiteten. Mange velkjente programmer er spilt inn her, blant annet de norske finalene i Melodi Grand Prix i årene 1960–65 og 1969. I dag er Store Studio blitt for lite for moderne flerkamera-produksjoner.

Bygningen henger sammen med Kringkastingshuset, og det har gitt navn til tv-programmet Store studio med Per Sundnes og Anne Lindmo som programledere.

Referanser 

NRK
Offentlig–privat samarbeid

For Oppland Psykiatriske Sykehus, se Reinsvoll sykehus.

Offentlig–privat samarbeid (OPS) er en ordning for å finansiere bygging av offentlige bygninger og veier.

Norge
I Norge betyr OPS at staten over 20–30 år betaler private firmaer for å finansiere, bygge og vedlikeholde offentlige bygg eller veier. De private aktørene påtar seg den økonomiske risikoen. Hittil er tre veiprosjekter i Norge finansiert gjennom OPS: Europavei 39 Øysand–Thamshavn, Europavei 39 Lyngdal–Flekkefjord og Europavei 18 Grimstad–Kristiansand.

I en rapport fra 2007 kom Transportøkonomisk institutt med konklusjonen at OPS medfører at veier blir anlagt raskere, men ikke billigere.

Innenfor byggsektoren vil OPS normalt bety at en leverandør har ansvar for å finansiere, prosjektere, bygge og drifte et bygg i et avtalt antall år til en avtalt leiepris. Løsningen er brukt bla innenfor skolebygg. Ofte er det kommunen som stiller med tomt, og bygget vil tilfalle kommunen etter endt leieavtale. Et eksempel er Rykkinn skole i Bærum kommune. Konkurranseformen kan gi leverandøren incitament til å velge mer varige og driftssikre løsninger.

Andre land
OPS er vanlig i Øst-Europa, der det trengs mange nye motorveier, men det ikke finnes mye penger og det ikke er tillatt å ta opp statlige lån, da EU har en grense for statsgjeld.

I Sverige ble Arlandabanan som åpnet i 1999 finansiert gjennom OPS med en avtale om drift til 2040.

EU 
Europakommisjonen har opprettet flere byråer som såkalte PPP (public-private partnership). Det gjelder for eksempel Innovative Medicines Initiative, Clean Sky og Shift2Rail JU

Referanser

Eksterne lenker
 European PPP Expertise Centre EU
 Institutt for Offentlig-Privat Samarbeid Polen
 C.R.E.A.M. Europe PPP Alliance – EuroPPP and MasterPPPlan Initiative
 

Samfunnsøkonomi
Transportpolitikk
Herbert Burrows

Herbert Burrows (født 12. juni 1845 i Redgrave i Suffolk, død 14. desember 1922) var en britisk pasifist og sosialistisk aktivist.

Herbert Burrows var sønn av Amos, som var en lederfigur innenfor Chartistbevegelsen. 

Burrows arbeidet en tid for skatteinnkrever-departementet Inland Reveneue, og studerte også en kort tid ved University of Cambridge.

I 1877 flyttet han til London og ble medlem av National Secular Society. Der møtte han i 1879 for første gang Annie Besant. I 1880 var han blant grunnleggerne av Aristotelian Society, ble medlem av Socialist and Political Education League, og ble visepresident i Manhood Suffrage League.

I 1881 var Herbert Burrows en av grunnleggerne av Democratic Federation, og ble partiets kasserer i 1883. Han var en av partiets drivkrefter for dets dreining mot sosialismen i 1884, da det ble omdøpt til Den sosialdemokratiske føderasjon og ble Storbritannias første organiserte sosialistiske parti. Burrows representerte gruppen i den utøvende komité til Law and Liberty League.

Sammen med Annie Besant, organiserte Herbert Burrows Fyrstikkpikenes streik i London i 1888. Han ble senere kasserer for deres fagforening Union of Women matchmakers. 

I 1893 ble Burrows også medlem av Rainbow Circle, en løselig sammensatt gruppe bestående av liberalister, fabianske sosialister og andre sosialister, som kom sammen i London i et forsøk på å bli enige om politiske, industrielle og sosiale reformer.

Burrows var også medlem av Teosofisk Samfunn, International Arbitration and Peace Association og International Arbitration League.

I 1908 gjorde han et forsøk på å bli innvalgt i det britiske parlamentet under et suppleringsvalg i den tidligere valgkretsen Haggerston. Etter et nytt forsøk på å innvelges i parlamentet fra Haggerston i 1910, trakk han seg fra partiet i 1911, delvis fordi han var desillusjonert over partiets dårlige oppslutning og delvis fordi han mente partiet var blitt millitaristisk.

Britiske sosialister
Personer fra distriktet Mid Suffolk
Pasifister
Fødsler i 1845
Dødsfall i 1922
Vebjørn Berg

Vebjørn Berg (født 1. april 1980 i Hamar) er en norsk rifleskytter. Berg konkurrerer både i nasjonal skyting i Det frivillige Skyttervesen hvor han representerer Blaker Skytterlag og i internasjonale konkurranser i Norges Skytterforbund, der han skyter for Østre Romerike MSL. Etter å ha vunnet det meste av det som kan vinnes i DFS bortsett fra kongetittelen på Landsskytterstevnet, ble han endelig Skytterkonge på Landsskytterstevnet 2008 i Førde. 

Året etter klarte han som femtemann i historien å forsvare tittelen og bli skytterkonge to år på rad. Internasjonalt har han fire VM-gull, to VM-sølv samt én VM-bronse, enten individuelt eller i lagskyting. Berg skyter 300 m rifle, 300 m standardrifle og 50 m rifle i internasjonale konkurranser.

Han vant prisen for Åpen klasse under Idrettsgallaen på Hamar i 2010.

I 2014 ble det kjent at Berg må legge opp som følge av en øyesykdom.

Referanser

Eksterne lenker 
 

Norske skyttere
Deltakere for Norge under Sommer-OL 2008
Skyttere under Sommer-OL 2008
Personer fra Stange kommune
Fødsler i 1980
Kongepokalvinnere i skytesport
Gyda Ellefsplass Olssen

Gyda Ellefsplass Olssen (født 16. november 1978 i Elverum) er norsk rifleskytter. Hun representerer Stange Sportsskyttere for skyting i regi av Norges Skytterforbund (tilknyttet Norges Idrettsforbund), og Oslo Østre Skytterlag for skyting i regi av Det frivillige Skyttervesen. Hun ble verdensmester på halvmatch 300 m rifle i München 2010, og europamester på samme øvelse i Plzen 2003 og i Granada 2007. Olssen ble også europamester på lagskyting på halvmatch 300 m rifle og på lagskyting 60 skudd ligg 50 m rifle i 2003, og europamester på lagskyting 10 m luftrifle i Praha 2009. Utover dette har hun en rekke medaljer, både på lag og individuelt, fra sivile og militære mesterskap. Hun har i løpet av skytekarrieren vunnet 3 kongepokaler. I 2008 deltok hun i OL i Beijing der hun konkurrerte i øvelsene halvmatch 50 m rifle og 10 m luftrifle. 

Olssen har vært med på militærlandslaget i skyting siden 1995. Hun har blant annet vunnet individuelt VM- sølv og lagmedaljer i alle valører, i Militært VM. I tillegg ble hun kåret til beste kvinnelige skytter i Militært VM i Boden 2008.

Medaljer i norske mesterskap

Se også 
 Liste over norgesmestere i rifleskyting

Referanser

Eksterne lenker 
 

Norske skyttere
Deltakere for Norge under Sommer-OL 2008
Skyttere under Sommer-OL 2008
Fødsler i 1978
Kongepokalvinnere i skytesport
Halvor Paus

Halvor Paus (født 8. april 1923, død 27. august 2003) var en norsk veterinær og forfatter. Han var født og oppvokst på Ulefoss og utdannet seg til dyrlege ved Norges veterinærhøgskole i Oslo. Han var dyrlege i Rendalen kommune i Hedmark fra 1952 til han nådde pensjonsalderen i 1993. Mange av historiene i bøkene hans var selvopplevde historier fra et langt liv som dyrlege, i tillegg skrev han om lokalhistorie.

Bibliografi 
 Historien om Rendalsrenen. Rendalen Renselskap, 2001
 Kongen av Sølen sjø. Fortellinger. Gyldendal, 1994 
 Regnbuen og det gylne multebæret.  Halvor Paus 70 år : en jubileumsutgivelse.  Rendalen kommune, 1993.  Utvalg av Halvor Paus' artikler
 En mann fra skogene. Fortellinger fra Rendalen.  Gyldendal , 1992
 Folk og dyr i barndomslandet. Aschehoug, 1990
 Nå kommer dyrlegen.  Gyldendal, 1988
 Dyrlege på landeveien.  Gyldendal, 1985
 Dyrlegen forteller. Om folk og fe i norske daler. Gyldendal, 1983

Norske veterinærer
Norske sakprosaforfattere
Magnus Smidesang Rønningen

Magnus Smidesang Rønningen (født 25. desember 1979) er en norsk journalist, mediegründer, forfatter og pr-rådgiver fra Otta i Gudbrandsdalen.

Våren 2009 grunnla han gratismagasinet MASSIV, hvor han var redaktør, men fratrådte januar 2010 for å starte Magnum Media AS som laget kundemagasin for selskaper som Nordic Choice Hotels, kjøpesentrene Steen & Strøm, Xhibition og Kløverhuset. og etter hvert mannemagasinet Alfa som de ga ut i en joint venture med Aller Media AS, og interiørmagasinet Studio.

I august 2010 var Rønningen sammen med de norske styrkene i Meymaneh, Afghanistan. Resultatet ble en reportasje i første utgave av ALFA som vakte oppsikt fordi de norske soldatene uttalte at å «Krige er bedre enn sex». Rønningen var i flere debatter med den norske forsvarsministeren Grete Faremo som han mente dolket sine egne soldater i ryggen, samtidig fikk han kritikk for selv å ha blitt en part i saken.

I samme utgave var det et eksklusivt intervju med Stina Brendemo Hagen fra den såkalte Bolivia-saken som satt fengslet i Bolivia. Rønningen fikk kritikk for å ha betalt for en jordmor til å bistå Brendemo Hagens fødsel.

Dyrevernorganisasjonen NOAH gikk sommeren 2011 hardt ut mot Rønningen og en rekke norske kjendiser som deltok i okseløpet i Pamplona i regi av ALFA. NOAH mente de promoterte dyremishandling.

I august 2011 rømte Stina Brendemo Hagen og den ett år gamle sønnen fra fengslet i Bolivia ved hjelp av leiesoldater, fly, båt og moped til en kostnad på rundt to millioner kroner. Ifølge Dagbladet var det Rønningen som hadde betalt og stått bak flukten. Rønningen har innrømmet å ha betalt kausjonen på 590 000 kroner, men har aldri uttalt seg om sin involvering utover det.

Rønningen var daglig leder i aksjeselskapet Magnum Media AS, frem til selskapet begjærte seg konkurs 27. oktober 2011. Han trakk seg samtidig som største eier av selskapene Ny Vri AS og 2634 Holding AS.

I dag er Rønningen eier og daglig leder i PR-byrået Niche AS.

Bibliografi 
 Oppskriften: for deg som vil opp og fram, Kagge Forlag 2008 – ISBN 9788248908104

Referanser 

Norske mediagründere
Norske journalister
Journalister i Dagbladet
Norske sakprosaforfattere
Fødsler i 1979
Radeon

AMD Radeon er en merkevare og divisjon under Advanced Micro Devices som lager grafikkortprosessorer og som siden 2000 har blitt produsert av ATI Technologies, senere med AMD og har utviklet suksessen RAGE-serien. 

AMD-produkter
Claudio López

Claudio Javier López (født 17. juli 1974 i Río Tercero) er en tidligere argentinsk fotballspiller som sist spilte  for den amerikanske klubben Colorado Rapids i Major League Soccer.

El Piojo (lusa) begynte den profesjonelle karrieren i Estudiantes de La Plata i Argentina i 1990, da han var 16 år gammel. Året etter gikk han til Racing Club de Avellaneda, der han ble til 1996, da han dro til spanske Valencia CF.

Han ble i Valencia i fem år, og var med på å spille finale i Mesterligaen sesongen 1999-2000. Deretter gikk han til SS Lazio i Serie A. López slet med skadeproblemer i Lazio, og innfridde aldri de store forventningene.

López spilte for meksikanske Club América. I 2005 hjalp han laget til dets tiende ligamesterskap.

I 2007 returnerte El Piojo til argentinske Racing Club de Avellaneda, 11 år etter at han forlot klubben og landet.

7. mars 2008 ble det kunngjort at Lopez hadde signert en kontrakt med Kansas City Wizards. Han scoret i debutkampen mot DC United 29. mars 2008.

Han spilte 58 landskamper for Argentina, og scoret 10 mål. Han deltok under både VM 1998 og VM 2002.

Eksterne lenker 
 

Argentinske fotballspillere
Spillere i Fotball-VM 1998
Spillere i Fotball-VM 2002
Medaljevinnere under Sommer-OL 1996
Deltakere for Argentina under Sommer-OL 1996
Fotballspillere under Sommer-OL 1996
Fotballspillere for Estudiantes de La Plata
Fotballspillere for Racing Club de Avellaneda
Fotballspillere for Valencia CF
Fotballspillere for SS Lazio
Fotballspillere for Club América
Fotballspillere for Sporting Kansas City
Fotballspillere for Colorado Rapids
Personer fra provinsen Cordoba
Fødsler i 1974
Olympiske medaljevinnere i fotball
Olav Viksmo-Slettan

Olav Viksmo-Slettan (også skrevet Olav Viksmo Slettan, født 27. april 1965 på Tolga) er en norsk radio- og fjernsynsreporter i NRK. Han begynte sin radiokarriere i Radio Vest.

Han har blant annet vært programleder for NRKs TV-serier Reparatørene og Sommer-Lørdag samt programleder og reporter i radioprogrammene Reiseradioen og Nitimen. Fra 2010 til 2019 har han også kommentert Eurovision Song Contest for NRK. Sammen med Børge Ousland ble han i 2000 den første i verden til å direktesende en Nordpol-ekspedisjon. 

Viksmo-Slettan er også en ivrig supporter av Kjelsås Fotball og har på et tidligere tidspunkt sittet i klubbens styre.

Viksmo-Slettan har skrevet flere bøker. I 2013 ga han ut boken Full storm. Naturkatastrofer og ekstremvær i Norge, som skildrer de største naturkatastrofene som har berørt oss nordmenn opp gjennom historien. To år senere skrev han boken Ekte helter (2015).

Bibliografi 
 Du skjødded iggetigg! (1999) Sammen med Hans-Petter Jørgensen
 Pappa (2001)
 Reparatørene (2002)
 En fin dag for fotball (2003) Sammen med Arne Scheie
 Hevnerens håndbok (2005)
 Den bemerkelsesverdige historien om Dingo Mortmann (2006)
 Norske Blinkskudd (2008)
 Full Storm. Naturkatastrofer og ekstremvær i Norge (2013)
 Ekte helter. Når liv står på spill (2015)

Referanser 

NRK-journalister
Programledere for NRK
Personer fra Tolga kommune
Vladislav Piskunov

Vladyslav Jurijovovitsj Piskunov (ukrainsk: Владислав Юрійович Піскунов, født 7. juni 1978) er en tidligere ukrainsk sleggekaster.

Piskunov vant opprinnelig gullmedalje under VM for juniorer i 1994, men ble diskvalifisert etter en positiv dopingtest. I VM i 2005, ble han igjen tatt for doping, denne gang for drostalone (anabole steroider), og utestengt på livstid.

Han har en personlig rekord på 82,23 meter, fra april 2002 i Koncha Zaspa.

Referanser

Eksterne lenker 
 

Ukrainske sleggekastere
Dopingsaker i friidrett
Deltakere for Ukraina under Sommer-OL 2000
Friidrettsutøvere under Sommer-OL 2000
Deltakere for Ukraina under Sommer-OL 2004
Friidrettsutøvere under Sommer-OL 2004
Deltakere for Ukraina under EM i friidrett 2002
Malick Mane

Malick Mane (født 14. oktober 1988) er senegalesisk angrepsspiller som spiller for IFK Göteborg.

Eksterne lenker 
 
 
 www.sogndalfotball.no – Spillerens profil

Senegalesiske fotballspillere
Fotballspillere for Sandefjord Fotball
Fotballspillere for Sogndal Fotball
Utenlandske fotballspillere i Norge
Fødsler i 1988
Personer fra Ziguinchor
Uta Pippig

Uta Pippig (født 7. september 1965 i Leipzig, daværende Øst-Tyskland) er en tidligere tysk maratonløper, den første til å vinne Boston Marathon tre år på rad (1994–1996). Hun har også vunnet Berlin Marathon tre ganger (1990, 1992 og 1995), samt New York City Marathon en gang (1993).

Bakgrunn 
Pippig begynte med løping som trettenåring i hjemlandet Øst-Tyskland. Hun studerte medisin på universitetet i Berlin. Etter fullførte studier, satset hun for fullt på løping. Like før gjenforeningen av Tyskland i 1990, forlot hun landet.

Rekorder 
Pippig sine personlige rekorder er følgende; 5 000 meter 15:03, 10 000 meter 31:21, halvmaraton 67:58 og maraton 2:21:45.

Doping 
I 1998 ble hun tatt med et for høyt forholdstall mellom testosteron og epitestosteron, og utestengt i to år. Imidlertid hevdet hun å ha ekstra lave verdier av epitestosteron pga. en kronisk sykdom, og at nivået av testosteron var helt normalt.

Referanser

Eksterne lenker 
 
 Uta Pippig sin offisielle webside
 Artikkel om Uta Pippig i Boston Globe

Tyske maratonløpere
Friidrettsutøvere under Sommer-OL 1992
Deltakere for Tyskland under Sommer-OL 1992
Friidrettsutøvere under Sommer-OL 1996
Deltakere for Tyskland under Sommer-OL 1996
Dopingsaker i friidrett
Lance Bass

James Lance Bass (født 4. mai 1979) er en amerikansk sanger, skuespiller, film- og TV-produsent og forfatter. Han vokste opp i Mississippi og ble kjent for å ha basstemmen i boybandet 'N Sync. Bandets suksess førte til at Bass eksperimenterte med film og TV, hovedsakelig som skuespiller og produsent. Bass' mest kjente rolle er i filmen On the Line fra 2001.

Referanser

Eksterne lenker 
 
 
 
 

Sangere fra USA
Skuespillere fra USA
Filmprodusenter fra USA
Personer fra Laurel i Mississippi
Personer fra Hinds County i Mississippi
David Boreanaz

David Paul Boreanaz (født 16. mai 1969 i Buffalo i New York) er en amerikansk skuespiller. Han er kjent for rollen som Angel i TV-seriene Buffy, vampyrenes skrekk og Angel. Fra 2005 til 2017 spilte han Seeley Booth i serien Bones.

Utvalgt filmografi

Referanser

Eksterne lenker 
 
 
 
 Intervju med Bullz-Eye.com
 Intervju med Globe & Mail
 Intervju med MovieHole

Skuespillere fra USA
Personer fra Buffalo
Christy Carlson Romano

Christy Carlson Romano (født Christy Michelle Romano 20. mars 1984) er en amerikansk skuespiller og sanger. Hun er kanskje best kjent for sin rolle i situasjonskomedien Even Stevens og den animerte TV-serien Kim Possible, hvor hun gir stemme til hovedpersonen, Kim Possible. Hun er også kjent for å ha gitt stemme til figuren Yuffie Kisaragi i Kingdom Hearts og Final Fantasy VII Advent Children.

Filmografi

Film

TV

Nettserier

Videospill

Referanser

Eksterne lenker 
 
 
 
 

Skuespillere fra USA
Personer fra New Haven County i Connecticut
Sangere fra USA
Stemmeskuespillere fra USA
Aksel Kristian Andersen Arstal

Aksel Kristian Andersen Arstal (født 25. august 1855 i Kristiania, død 28. november 1940) var en norsk geograf og pedagog. 

Han var utdannet cand.theol. i 1876, og jobbet fra 1881 ved Kristiania Handelsgymnasium, fra 1904 som overlærer, og fra 1907 som foreleser ved Det Kongelige Frederiks Universitet. Begge steder underviste han i moderne geografi. Ved universitetet var han konstituert dosent i politisk geografi ved Det historisk-filosofiske fakultet fra 1914 til 1919, og fast ansatt som dosent i politisk geografi fra 1919 til 1925 samme sted.

Familie
Han var sønn av Oluf Martin Andersen (1826–1908) og Annette Fredrikke Sontum (1824–95). Faren var stadsingeniør og brannsjef i Kristiania. Søsteren Hildur Andersen (1864–1956) ble en kjent pianist i landet.

Utgivelser 
Innen geografi
 Landomrids (1886)
 Geografi for Middelskolen (1899)
 Norges økonomiske Geografi (1902)
 Den geografiske Undervisning. En Retledning for Lærere (1900–04)
 Oslo Byleksikon (1938)

Sistnevnte ble utgitt med statsbidrag, og banet vei for nye måter å undervise i geografi. 

Innen pedagogikk og ungdomssaken
 Garborg'ske Skildringer og Synsmaader (1892)
 Mellem Linierne (1897)
 Kysk Ungdom (1906)
 Forældre og Børn. En Bog om Hjemmets Opgaver (1902) 

Sistnevnte var et større verk, med avhandlinger av flere forfatter.

I perioden 1907-08 utga han ungdomsbladet Ekko.

Han giftet seg i 1894 med Henriette Wilhelmine Nicolaysen.

Kilder 
 Salmonsens konversasjonsleksikon
 Privat slektsgranskingsside

Eksterne lenker  
 

Norske geografer
Norske lektorer
Norske skoleledere
Norske sakprosaforfattere
Fødsler i 1855
Dødsfall i 1940
Josip Šimunić

Josip Šimunić (født 18. februar 1978) er en australskfødt kroatisk fotballtrener og tidligere fotballspiller som er landslagstrener for Kroatia U19.

Klubbkarriere 
Šimunić ble født i Canberra. Foreldrene er av kroatisk opprinnelse, og er fra Kiseljak (nå i Bosnia-Hercegovina). Han begynte å spille for førstelaget til Melbourne Knights i sesongen 1995–96. I 1998 dro han til Tyskland for å spille for Hamburger SV.

Šimunić gikk til Hertha BSC Berlin i 2000.

Landslagskarriere 
Han debuterte på  i oktober 2001, i en vennskapskamp mot Sør-Korea 10. november 2001. Šimunić spilte ikke i noen av kvalifiseringskampene til VM 2002, men ble tatt ut i troppen for å erstatte den skadede Igor Tudor. Han spilte i alle tre av Kroatias kamper i Korea og Japan. Han har også spilt i EM 2004, VM 2006 og EM 2008.

Šimunić ble utvist i Kroatias siste gruppekamp under VM 2006 mot . Etter å ha fått gult kort i det 61. minutt, viste dommeren Graham Poll ham det gule kortet eter en takling i kampens 90. minutt, men uten å vise ham av banen. Da kampen ble avblåst tre minutter senere, fikk Šimunić sitt «tredje» gule kort etter gjentatte protester mot dommeren, denne gangen fulgt av et rødt kort. Opprinnelig bokførte FIFA alle tre kortene, men fjernet senere det andre gule kortet (fra det 90. minutt). Dette førte til at Poll ikke fikk sjansen til å dømme flere kamper i dette verdensmesterskapet.

Referanser

Eksterne lenker 
 

Australske fotballspillere
Australske fotballtrenere
Kroatiske fotballspillere
Kroatiske fotballtrenere
Spillere i Fotball-VM 2002
Spillere i Fotball-EM 2004
Spillere i Fotball-VM 2006
Spillere i Fotball-EM 2008
Spillere i Fotball-EM 2012
Fotballspillere for Melbourne Knights
Fotballspillere for Hamburger SV
Fotballspillere for Hertha BSC Berlin
Fotballspillere for TSG 1899 Hoffenheim
Fotballspillere for GNK Dinamo Zagreb
Personer fra Canberra
Fødsler i 1978
Floruit

Floruit (ofte forkortet fl. eller flor.) er et latinsk ord som viser et tidspunkt eller en periode der en person, skole, bevegelse eller art levde eller var aktiv.

Ordet kommer fra det latinske florere = å blomstre. Det brukes innen slektsforskning og historie, når for eksempel fødselsår og dødsår ikke er kjent, og angir dermed for eksempel årstall for når en person i alle fall levde. Dersom John Jones ikke har kjente fødsels- og dødsår, men man vet at han ble gift i 1555 og utga en bok i 1578, kan man skrive «John Jones (fl. 1555-1578)».

Latinske ord og uttrykk
Igalikup Kangerlua

Igalikup Kangerlua (Igalikofjorden eller Einarsfjorden) er en fjord i Qaqortoq kommune på sydvestkysten av Grønland. Den ligger på grensen til Narsaq kommune.

Fjorden er 65 km lang. 

Navnet Einarsfjord skal fjorden ifølge Eirik Raudes saga ha fått av Eirik Raudes menn; sagaen forteller at de tok hvert sitt område og hver sin fjord, og oppkalte disse områdene etter seg:
«De menn som drog ut sammen med Eirik og tok land på Grønland var; Herjolv som tok Herjolvsfjord, han bodde på Herjolvsnes; Kjetil tok Kjetilsfjord, Ravn Ravnsfjord, Sølve Sølvedal, Helge Torbrandsson Alptafjord, Torbjørn Glori Siglufjord, Einar Einarsfjord, Havgrim Havgrimsfjord og Vatnevervet, Arnlaug Arnlaugsfjord; noen seilte til Vestre-bygden.»

Kilder
Gazetteer of Greenland – Per Ivar Haug, UBiT (Universitetsbiblioteket i Trondheim), august 2005, ISBN 82-7113-114-1

Referanser

Fjorder på Grønland
Frysjafossen

Frysjafossen er på grunn av flere misforståelser blitt brukt som navn på to av de øverste vannfallene i Akerselva. I flere sammenhenger har media brukt navnet om Brekkefossen. Forklaringen kan ligge i at denne fossen er meget nær nabo til Aktivitetshuset 33 Frysja. I andre sammenhenger er navnet brukt om fallet ovenfor, Grønvoldsterskelen, som også kalles Kjelsåsfallet. I dette tilfelle kan navnebruken skyldes at fallet ligger nær til kunstnernes Frysja senter.

I en liste fra 1856 over Akerselvas 20 fall, står denne fossen, «fald nr. 1», oppført med et fall på «9 fot».
 
Kjelsås Bruk var en spiker- og ståltrådfabrikk med kraftstasjon som hadde vanninntak ved «Frysjafossen» mellom 1855 og 1884.

I 2020 åpnet en fisketrapp for å hjelpe laks og annen gytende fisk opp fossen.

Referanser

Litteratur
Nord i Aker – gjennom 10 000 år. (Historielaget Grefsen/Kjelsås/Nydalen, 2004.)
Akerselva – fra sagatid til opera. (Jerman, 2003.)

Fosser i Oslo
Akerselva
Bydel Nordre Aker
Nordmarksvassdraget